PEST VÁRMEGYEI KORMÁNYHIVATAL



ADATKEZELÉSI TÁJÉKOZTATÓ

a **Belső Piaci Információs Rendszerhez (Internal Market Information System, IMI)**

**kapcsolódó személyes** adatok kezeléséről

A belső piaci információs rendszer (Internal Market Information System, IMI) az Európai Bizottság által kifejlesztett és fenntartott információs rendszer annak érdekében, hogy elősegítse az Európai Unió és az EGT-államok (azaz az EU tagállamain túl Norvégia, Liechtenstein és Izland) illetékes hatóságainak egymás közötti kommunikációját, amelyek a belső piac részére releváns tevékenységekben érintettek: mint például adott tagországban szolgáltatást nyújtani kívánó külföldi vállalatokkal vagy személyekkel kapcsolatos információk ellenőrzése, a kiküldött munkavállalók foglalkoztatására vonatkozó feltételek, valamint a más tagállamban szerzett szakmai képesítések ellenőrzése. Az IMI segít egy tagállam hatóságának, hogy megtalálja az illetékes hatóságot egy másik tagállamban az információ csere céljából.

A rendszer célja az adminisztratív terhek csökkentése és a tagállamok közötti napi együttműködésben a hatékonyság, az eredményesség megerősítése. Az IMI interneten keresztül elérhető felület, amelynek használata regisztrációhoz kötött.

Az adatkezelési tájékoztató vonatkozik az IMI keretében folytatott strukturált információcsere adatalanyainak személyes adataira és azok védelmére, az adatok összegyűjtésére, regisztrációjára, tárolására, megtekintésére és törlésére.

1. Az Adatkezelőre vonatkozó alapvető információk

Adatkezelő megnevezése:

Székhelye: Tel:

Email: Honlap:

Adatkezelő képviselője: Adatvédelmi tisztviselő:

**Pest Várm**egyei Kormányhivatal

1052 Budapest, Városház u. 7.

+36 1 485 69 00

hivatal@pest.gov.hu

<https://kormanyhivatal.hu/hu/pest>

Dr. Tarnai Richárd főispán

Dr. Pércsi Éva

Elérhetősége: e-mail: adatvedelem@pest.gov.hu

telefon:+ 36 20 356 10 90, +36 1 485 69 00

1. A személyes adatok kezelésének jogalapja, az adatkezelés célja

Az adatkezelés uniós jogalapja az Európai Parlament és a Tanács belső piaci információs rendszer keretében történő igazgatási együttműködésről szóló 1024/2012/EU rendelet (Rendelet) 7. cikk, 13.cikk (IMI rendelet).

Az IMI hazai jogalapját törvényi és kormányrendeleti szabályozás adja.

* A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény 1. § (1) bekezdése**,** 2. § *a)* pontja, 39-48. §-a,
* A belső piaci információs rendszer hazai működéséről és az abban való részvételnek a szabályairól, valamint a belső piaci szolgáltatásokról szóló 2006/123/EK európai parlamenti és tanácsi irányelv szerinti bejelentési kötelezettség teljesítéséről szóló 354/2013. (X. 7.) Korm. rendelet szabályozza.
* az egészségügyről szóló 1997. évi CLIV. törvény 110. §-a
* a külföldi bizonyítványok és oklevelek elismeréséről szóló 2001. évi C. törvény 21. §-a

Az adatkezelés célja a Kormányhivatalhoz, mint - az IMI rendszerben részt vevő, a 354/2013. (X. 7.) Korm. rendeletben meghatározott – illetékes hatósághoz az általa törvény alapján kezelt adatok és nyilvántartások tekintetében valamely EGT-államtól beérkező megkeresések megválaszolásával a határokon átnyúló információcsere és a kölcsönös segítségnyújtás biztosításával a hatósági felügyelet gyakorlása.

A Pest Vármegyei Kormányhivatal a magyar jogszabályokban előírt hatáskörök tekintetében személyes adatok kezelésére jogosult hatóság, így az IMI használata nem eredményezi hatósági jogkörök kiterjesztését.

A Kormányhivatal csak a Rendelet 13. cikkében, illetve a Rendelet mellékletében felsorolt uniós jogi aktusok vonatkozó rendelkezéseiben meghatározott célból adhat át és dolgozhat fel személyes adatokat.

Az adatalanyok által az IMI-hez benyújtott adatok csak azon célokra használhatók fel, amelyekre benyújtották azokat.

A rendszer alkalmazása összhangban van a magyar és uniós adatvédelmi jogszabályokkal.

1. A személyes adatok tárolásának időtartama

Amint az IMI-ben feldolgozott személyes adatokra már nincs szükség abból a célból, amelyre összegyűjtötték őket, az igazgatási együttműködés egyes típusainak sajátosságai szerint zárolni kell azokat az IMI-ben az igazgatási együttműködési eljárás hivatalos lezárását követően, általános szabályként hat hónapon belül.

Amennyiben azonban a Rendelet mellékletben felsorolt valamely alkalmazandó uniós jogi aktus hosszabb időszakot ír elő, az IMI-ben feldolgozott személyes adatok az igazgatási együttműködési eljárás hivatalos lezárását követően legfeljebb tizennyolc hónapig megőrizhetők.

Amennyiben a mellékletben felsorolt, valamely kötelező erejű uniós jogi aktus adattár létrehozását írja elő az IMI-szereplők általi jövőbeli felhasználás céljából, az adattárban levő személyes adatok az adatalany hozzájárulásával vagy az említett uniós jogi aktus rendelkezései alapján mindaddig feldolgozhatók, amíg arra a szóban forgó célból szükség van.

A zárolt személyes adatok - tárolásuk kivételével - csak az IMI révén történő információcsere bizonyítása céljából, az adatalany hozzájárulásával dolgozhatók fel, kivéve ha a feldolgozást közérdeken alapuló kényszerítő indokból kérik.

A zárolt adatokat az igazgatási együttműködési eljárás hivatalos lezárását követő három év elteltével automatikusan törölni kell az IMI-ből.

A személyes adat egyedi esetben, valamely illetékes hatóság kifejezett kérésére és az adatalany hozzájárulásával még az előírt megőrzési időszak lejárta előtt törölhető.

Az adatok megőrzését a 1024/2012/EU rendelet 14. cikke szabályozza részletesen.

1. Hozzáférés személyes adatokhoz, megismerésre jogosultak köre

Csak az információkérésben részt vevő illetékes hatóságok munkatársai jogosultak megtekinteni az adatalany személyes adatait, az Európai Bizottság alkalmazottai és az IMI-koordinátorok nem. Ezek a személyek feladatkörüknél fogva egyébként is jogosultak és kötelesek a kérdésekkel érintett adatokat kezelni (például az adott hatóságnál vezetett nyilvántartás adataiba egyébként is betekinthetnek). A kérés címzettje csak akkor láthatja az adatalany személyes adatait, ha a kérést hivatalosan is elfogadta, azaz elismerte, hogy hatóságának van hatásköre a kérdés megválaszolására. Az IMI az úgynevezett „Privacy by design” (beépített adatvédelem) megközelítést alkalmazza, ami azt jelenti, hogy az adatvédelemnek való megfelelés az információkat tároló rendszereknek eleve szerves összetevője. Az adatvédelmi szempontok a rendszer napi használata során is érvényesülnek technikai védelem, biztonságos internetprotokoll formájában.

Az IMI alkalmazása során nem történik személyes adatok kiadása az EGT területén kívülre.

A személyes adatok kezelése tekintetében az érintettet megillető jogok gyakorlása az érintetti minőség igazolásához kötött, így a GDPR rendelkezései alapján érintettnek az azonosított, vagy azonosítható természetes személy minősül.

Hivatalunk a közhatalmi feladatellátás jellegére tekintettel az érintetti jogok gyakorlását - a Magyarországon tagállami jogként irányadó rendelkezések szerint - a személyazonosság igazolását követően biztosítja. Erre figyelemmel tájékoztatjuk, hogy amennyiben érintettként kívánja Hivatalunkat megkeresni jogai gyakorlása érdekében, minden esetben (szóbeli, személyes, írásbeli megkeresés) szükséges személyazonossága igazolása természetes személyazonosító adataival.

A magyar szabályozás alapján természetes személyazonosító adatok: családi és utónév, születési családi és utónév, születési hely és idő, anyja születési családi és utóneve.

Felhívjuk figyelmét, hogy amennyiben rendelkezik személyes ügyfélkapuval, vagy új típusú személyigazolványhoz kapcsolódó elektronikus aláírási lehetőséggel, a I. pontban feltüntetett email címre az AVDH szolgáltatás ([https://niszavdh.gov.hu/](http://niszavdh.gov.hu/)) igénybevételével megfelelő személyazonosítás mellett juttathatja el Hivatalunkhoz megkeresését.

1. A személyes adatok kezelése tekintetében az érintettet megillető jogok

Amennyiben Ön érintett, azaz az Ön esetében a Kormányhivatal személyes adatot kezel, a GDPR alapján érintettként jogosult arra, hogy

1. hivatalunktól tájékoztatást kapjon személyes adatainak kezeléséről - tájékoztatáshoz való jog,
2. kezelt személyes adataihoz hozzáférjen - hozzáféréshez való jog,
3. kezelt személyes adatainak helyesbítését kérje - helyesbítéshez való jog,
4. kezelt személyes adatait töröltesse, elfeledtethesse - törléshez való jog,
5. a személyes adatai kezelése tekintetében jogai védelme érdekében az illetékes felügyeleti hatóságnál vagy az illetékes bíróságnál jogorvoslattal éljen - jogorvoslati lehetőség.

Ha érintettként a személyes adatai bekerültek az IMI-be, Önnek jogában áll azokhoz hozzáférni, személyes adatait töröltetni, illetve azok helyesbítését kérni. Ebből a célból forduljon ahhoz a hatósághoz, mellyel korábban kapcsolatban állt, illetve az információcserében részt vevő bármely IMI-hatóságtól tájékoztatást kérhet személyes adatai kezeléséről és kérheti azok helyesbítését vagy törlését. Az erre vonatkozó részletes szabályokat a 1024/2012/EU rendelet 18-21. cikke, valamint az információs önrendelkezési jogról és az információszabadságról szóló 2011. évi CXII. törvény 14-19. §-a tartalmazza.

1. Jogorvoslathoz való jog, felügyeleti hatóság

*Bírósági jogérvényesítés*

A személyes adatai kezelése tekintetében az érintettet megillető jogok megsértése vagy ennek közvetlen veszélye esetén jogai érvényesítése érdekében az érintett bírósághoz fordulhat, amely az ügyben soron kívül jár el. A pert az érintett választása szerint a lakó- vagy tartózkodási helye szerinti törvényszéken indíthatja meg.

*Bejelentés a felügyeleti hatósághoz*

A felügyeleti hatóság feladatait Magyarországon a Nemzeti Adatvédelmi és Információszabadság Hatóság (NAIH) látja el, amely felé az érintett bejelentéssel élhet a személyes adatai kezelését érintően.

Nemzeti Adatvédelmi és Információszabadság Hatóság (NAIH)

Postacím: 1363 Budapest, Pf.: 9.

Cím: 1055 Budapest, Falk Miksa utca 9-11.

Telefon: +36 1 391 1400

Fax: +36 1 391 1410

Honlap: [http://www.naih.hu](http://www.naih.hu/)

E-mail: ugyfelszolgalat@naih.hu

Hivatalikapu:

Rövidnév: NAIH

KR ID: 429616918

A jogorvoslati lehetőségekről az információs önrendelkezési jogról és az információszabadságról szóló 2011. évi CXII. törvény 21-23. §-a ad részletes tájékoztatást.

VI. Bejelentés, kérelem, panasz benyújtása, tájékoztatás az adatvédelmi incidensről

Amennyiben személyes adatai kezelésével kapcsolatban visszaélés gyanúja merül fel vagy sérelem éri, illetve ezeket vélelmezi, akkor jogosult adatvédelmi bejelentést tenni a Hivatalunknál szóban vagy írásban az adott üggyel összefüggésben eljáró szervezeti egységnél közvetlenül vagy a jelen tájékoztató I. pontjában megadott elérhetőségek bármelyikén.

Az ügyintézés határideje 30 nap, amely határidő elmulasztása esetén Ön bejelentést tehet a Felügyeleti Hatóságnál (lásd. V. pont).

1. Kiegészítő információk

Az IMI-ről és annak adatvédelmi vonatkozásairól további információkat és háttérdokumentumokat

az alábbi internetes címen talál:

<https://ec.europa.eu/internal_market/imi-net/data_protection/index_hu.htm>

Jelen adatvédelmi tájékoztatón kívül az Igazságügyi Minisztérium Belső Piaci információs Rendszerre vonatkozó Adatvédelmi Nyilatkozata az alábbi linken érhető el:

<http://eujog.im.kormany.hu/admin/download/b/84/c1000/20170327%20IMI_Adatv%C3%A9delmi%20Nyilatkozat_V2.pdf>

VIII. Automatizált adatkezelés

A GDPR 22. cikke alapján Ön jogosult arra, hogy ne terjedjen Önre ki az olyan, kizárólag automatizált adatkezelésen – ideértve a profilalkotást is – alapuló döntés hatálya, amely önre nézve joghatással járna vagy Önt jelentős mértékben érintené.